Document ID: 32007R1107

NEUVOSTON ASETUS (EY) N:o 1107/2007,
annettu 26 päivänä syyskuuta 2007,
yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä maataloustuottajien tukijärjestelmistä annetusta asetuksesta (EY) N:o 1782/2003 poikkeamisesta kesannoinnin osalta vuonna 2008
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 37 artiklan 2 kohdan kolmannen alakohdan,
ottaa huomioon komission ehdotuksen,
ottaa huomioon Euroopan parlamentin lausunnon,
sekä katsoo seuraavaa:
(1)
Neuvoston asetuksen (EY) N:o 1782/2003 (1) 54 artiklassa säädetään, että tilatukijärjestelmän mukainen maksatus edellyttää, että kesannointioikeuksiin liittyy hehtaarimäärä kesannoitua maata.
(2)
Markkinointivuoden 2007/2008 alussa viljamarkkinoiden hinnat ovat ennätyksellisen korkealla tasolla niin yhteisössä kuin maailmanlaajuisesti. Yhteisön loppuvarastojen alhainen taso markkinointivuonna 2006/2007 johtui odotettua pienemmästä sadosta vuonna 2006. Varastojen karttuminen on vuoden 2007 alustavien satoennusteiden perusteella erittäin epävarmaa. Maailmanlaajuisesti markkinointivuoden 2007/2008 loppuvarastojen odotetaan laskevan ennätyksellisen alhaiselle tasolle erityisesti suurimmissa viejämaissa. Tästä syystä ja vaikka vuoden 2008 sato olisi normaali, varastot eivät kasvaisi merkittävästi ja heikko sato voi vaarantaa sisämarkkinat vakavasti. Lisäksi viljan hinnat ja varastot vaikuttavat merkittävästi muiden peltokasvien, kuten öljynsiementen ja valkuaiskasvien saatavuuteen ja hintoihin sekä karjankasvatusalaan, mikä puolestaan saattaa vaarantaa myös muita aloja.
(3)
Tästä syystä on aiheellista sallia vuonna 2008 kesannoidun maan käyttö maataloustarkoituksiin.
(4)
Asian kiireellisyys huomioon ottaen on ehdottoman välttämätöntä myöntää poikkeus Euroopan unionista tehdyn sopimuksen sekä Euroopan yhteisöjen perustamissopimusten liitteenä olevan kansallisten kansanedustuslaitosten asemaa Euroopan unionissa koskevan pöytäkirjan I osan 3 kohdassa tarkoitettuun kuuden viikon määräaikaan,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 1782/2003 54 artiklan 3 kohdassa säädetään, viljelijöiden ei, vuoden 2008 osalta, kesannointioikeuksien mukaisesti vahvistetun määrän saadakseen tarvitse kesannoida kyseisiin oikeuksiin oikeuttavia hehtaareita.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä syyskuuta 2007.

Labels: 15
19
5
6